**Ministru kabineta rīkojuma “Par Veselības ministrijas padotībā esošo valsts pārvaldes iestāžu reorganizāciju” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz ar 2018.gada 1.jūliju reorganizēt vairākas Veselības ministrijas padotībā esošās iestādes – Nacionālo veselības dienestu, Valsts sporta medicīnas centru un Veselības inspekciju, lai uzlabotu stratēģiskā iepirkuma organizāciju, datu analīzes kapacitātes konsolidāciju un stiprināšanu, kā arī uzraudzības funkcijas atbilstoši pacientu interesēm un kvalitatīvai veselības aprūpes procesa organizācijai, kā arī izveidotu Pasaules antidopinga kodeksam atbilstošu antidopinga organizāciju Latvijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 15.panta trešās daļas 4.punkts.  Ministru kabineta 2017.gada 26.septembra rīkojums Nr.539 “Konceptuālais ziņojums “Par situāciju antidopinga jomā Latvijā un nepieciešamajām izmaiņām””.  Ministru kabineta 2017.gada 7.augusta rīkojums Nr.394 “Konceptuālais ziņojums “Par veselības aprūpes sistēmas reformu””.  Ministru kabineta 2016.gada 31.maija sēdes protokols Nr.26, 39§ 16.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veselības aprūpes sistēmas organizatoriskajā pārvaldībā pēdējos 15 gadus notikušas būtiskas izmaiņas, saistītas ar administrējošo iestāžu skaita samazināšanu un struktūras optimizāciju un, lai gan pašreizējo Veselības ministrijas padotībā esošo iestāžu struktūru varētu uzskatīt par optimālu, tomēr pašreizējā situācija un nepieciešamība veikt būtiskas strukturālas reformas nozares pārvaldībā pieprasa daļu iestāžu funkciju pārskatīt. Galvenās izmaiņas plānotas uz stratēģiskā iepirkuma organizāciju, datu analīzes kapacitātes konsolidāciju un stiprināšanu, kā arī uzraudzības funkciju uzlabošanu atbilstoši pacientu interesēm un kvalitatīvai veselības aprūpes procesa organizācijai. Veselības ministrijas padotības iestāžu reorganizācija tiek veikta ar mērķi uzlabot veselības aprūpes pakalpojumu administrēšanu un veselības datu analīzi, kā arī nodrošināt atbalstu ārstniecības iestādēm ārstniecības kvalitātes un pacientu drošības jautājumos.  Šobrīd līgumus par tādu veselības aprūpes pakalpojumu sniegšanu, kurus apmaksā no valsts budžeta līdzekļiem, ar ārstniecības iestādēm slēdz Nacionālais veselības dienests, savukārt minēto līgumu izpildes uzraudzību saskaņā ar Ministru kabineta 2013.gada 17.decembra noteikumiem Nr.1529 “Veselības aprūpes organizēšanas un finansēšanas kārtība” nodrošina Veselības inspekcija. Tajā pašā laikā Nacionālais veselības dienests nodrošina veselības aprūpes nodrošināšanai piešķirto valsts budžeta līdzekļu administrēšanu un veselības aprūpei paredzēto valsts budžeta līdzekļu izlietojuma uzraudzību ārstniecības iestādēs. Lai veiktu efektīvu un optimālu valsts budžeta līdzekļu administrēšanu un valsts budžeta līdzekļu izlietojuma uzraudzību, Nacionālajam veselības dienestam ir nepieciešams nodot arī līgumu par no valsts budžeta līdzekļiem apmaksājamu veselības aprūpes pakalpojumu izpildes uzraudzību. Tādējādi jautājumus, kas saistīti ar valsts budžeta līdzekļu izlietojuma analīzi, kontrolētu Nacionālais veselības dienests, savukārt Veselības inspekcija uzraudzību ārstniecības iestāžu atbilstību obligātajām prasībām, kā arī izvērtētu sniegto veselības aprūpes pakalpojumu kvalitāti ārstniecības iestādēs.  Saskaņā ar Ministru kabineta 2013.gada 5.novembra noteikumiem Nr.1268 “Ārstniecības riska fonda darbības noteikumi” lēmumu par atlīdzības izmaksu vai atteikumu izmaksāt pieņem Nacionālais veselības dienests balstoties uz Veselības inspekcijas sagatavoto atzinumu, kurā ir norāda kaitējuma esību vai neesību, kaitējuma apmēru, izteiktu procentos un vai ir konstatēts kāds no apstākļiem, kad atlīdzība nav izmaksājama. Ņemot vērā to, ka Nacionālā veselības dienesta lēmuma pamatā ir Veselības inspekcijas sniegtais atzinums, lai efektizētu iestāžu resursus un optimizētu lēmumu pieņemšanas procesu, atlīdzības prasījumu izskatīšana un lēmumu pieņemšana būtu jānodrošina vienai iestādei – Veselības inspekcijai būtu nododama gala lēmuma pieņemšana par atlīdzības izmaksu vai atteikumu izmaksāt. Savukārt Nacionālais veselības dienests turpinātu Ārstniecības riska fonda finanšu administrēšanu un veiktu atlīdzības izmaksu saskaņā ar Veselības inspekcijas lēmumu.  Šobrīd klīnisko vadlīniju izvērtēšanu un reģistrēšanu, nodrošina Nacionālais veselības dienests. Tajā pašā laikā Slimību profilakses un kontroles centrs turpmāk tiks attīstīts kā metodiskais atbalsts ārstniecības iestādēm ārstniecības kvalitātes un pacientu drošības jautājumos. Ņemot vērā, ka ārstniecības kvalitātes un pacientu drošības jautājumi ir cieši saistīti ar ārstniecībā izmantojamām klīniskajām vadlīnijām, klīniskiem algoritmiem, klīniskiem ceļiem un indikatoriem, lai nodrošinātu pilnvērtīgu metodiskā atbalsta funkciju, Slimību profilakses un kontroles centram no Nacionālā veselības dienesta būtu nododama klīnisko vadlīniju izvērtēšana un reģistrēšana.  Nacionālais veselības dienests šobrīd nodrošina arī ārstniecībā izmantojamo medicīnisko tehnoloģiju apstiprināšanu un izvērtēšanu, kā arī novērtē ārstniecībā lietojamo zāļu, medicīnisko ierīču un medicīnisko tehnoloģiju izmaksu efektivitāti. Saskaņā ar Ārstniecības likumu medicīniskās tehnoloģijas ir ārstniecībā izmantojamās metodes, medicīniskās ierīces un zāles. Zāļu un medicīnisko ierīču novērtēšanu un reģistrēšanu nodrošina Zāļu valsts aģentūra (Ministru kabineta 2012. gada 31. jūlija noteikumi Nr.537 “Zāļu valsts aģentūras nolikums”) un saskaņā ar Ministru kabineta 2005. gada 28. jūnija noteikumu Nr.468 “Ārstniecībā izmantojamo medicīnisko tehnoloģiju apstiprināšanas un jaunu medicīnisko tehnoloģiju ieviešanas kārtība” 2.punktu Nacionālais veselības dienests nenovērtē un neapstiprina zāles un medicīniskās ierīces. Ņemot vērā, ka lielāko daļu medicīnisko tehnoloģiju (zāļu un medicīnisko ierīču) novērtēšanu un apstiprināšanu veic Zāļu valsts aģentūra, ir lietderīgāk un efektīvāk nodot Zāļu valsts aģentūrai novērtēšanai un apstiprināšanai arī pārējās medicīniskās tehnoloģijas (ārstniecībā izmantojamās metodes).  Saskaņā ar grozījumiem Sporta likumā (2018. gada 1. februārī izskatīti Saeimā 1.lasījumā) ar 2018. gada 1. jūliju tiek izveidots Latvijas Antidopinga birojs. Tā kā līdz šim antidopinga jautājumi bija Valsts sporta medicīnas centra kompetencē, tad Latvijas Antidopinga birojs tiek veidots Valsts sporta medicīna centra bāzes, ņemot vērā, ka šajā centrā strādājošajiem jau ir plašas zināšanas un pieredze antidopinga jautājumos. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Nacionālais veselības dienests, Veselības inspekcija, Zāļu valsts aģentūra, Slimību profilakses un kontroles centrs un VSIA “Bērnu klīniskā universitātes slimnīca” |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārstniecības iestādes, kuras ir līgumattiecībās ar Nacionālo veselības dienestu  Pacienti, kuri vēlas saņemt atlīdzību par pacienta dzīvībai vai veselības nodarīto kaitējumu, kā arī atlīdzību par ārstniecības izdevumiem  Ārstniecības personu profesionālās organizācijas, ārstniecības iestādes un augstskolas, kuras īsteno akadēmiskās un otrā līmeņa profesionālās studiju programmas medicīnā un vēlas reģistrēt klīniskās vadlīnijas vai medicīniskās tehnoloģijas  Sportisti un sporta darbinieki  Nepilngadīgi sportisti un bērni ar paaugstinātu fizisku slodzi |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.gads | | 2020.gads | | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 240 642 620 |  | 185 950 686 |  | 185 950 686 |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 240 642 620 | -127 988 | 185 950 686 | -255 975 | 185 950 686 | -255 975 | -255 975 |
| apakšprogramma 02.04.00 | 11 946 867 | - | 9 739 469 | - | 9 739 469 | - | - |
| apakšprogramma 33.16.00 | 209 472 242 | 235 498 | 157 907 996 | 694 890 | 157 907 996 | 694 890 | 694 890 |
| apakšprogramma 39.02.00 | 1 768 048 | -359 928 | 1 643 691 | -1 643 691 | 1 643 691 | -1 643 691 | -1 643 691 |
| Jaunizveidojamā apakšprogramma | - | - | - | 699 943 | - | 699 943 | 699 943 |
| apakšprogramma 45.01.00 | 6 436 525 | 52 434 | 6 204 096 | 104 869 | 6 204 096 | 104 869 | 104 869 |
| apakšprogramma 46.01.00 | 4 443 076 | -97 259 | 4 172 184 | -194 518 | 4 172 184 | -194 518 | -194 518 |
| apakšprogramma 46.03.00 | 3 347 749 | 12 372 | 3 347 749 | 24 743 | 3 347 749 | 24 743 | 24 743 |
| programma 97.00.00 | 3 226 337 | 28 895 | 2 935 501 | 57 789 | 2 935 501 | 57 789 | 57 789 |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 240 642 620 | -127 988 | 185 950 686 | -255 975 | 185 950 686 | -255 975 | -255 975 |
| 2.1. valsts pamatbudžets | 240 642 620 | -127 988 | 185 950 686 | -255 975 | 185 950 686 | -255 975 | -255 975 |
| apakšprogramma 02.04.00 | 11 946 867 | - | 9 739 469 | - | 9 739 469 | - | - |
| apakšprogramma 33.16.00 | 209 472 242 | 235 498 | 157 907 996 | 694 890 | 157 907 996 | 694 890 | 694 890 |
| apakšprogramma 39.02.00 | 1 768 048 | -359 928 | 1 643 691 | -1 643 691 | 1 643 691 | -1 643 691 | -1 643 691 |
| Jaunizveidojamā apakšprogramma | - | - | - | 699 943 | - | 699 943 | 699 943 |
| apakšprogramma 45.01.00 | 6 436 525 | 52 434 | 6 204 096 | 104 869 | 6 204 096 | 104 869 | 104 869 |
| apakšprogramma 46.01.00 | 4 443 076 | -97 259 | 4 172 184 | -194 518 | 4 172 184 | -194 518 | -194 518 |
| apakšprogramma 46.03.00 | 3 347 749 | 12 372 | 3 347 749 | 24 743 | 3 347 749 | 24 743 | 24 743 |
| programma 97.00.00 | 3 226 337 | 28 895 | 2 935 501 | 57 789 | 2 935 501 | 57 789 | 57 789 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums 2018.gadam atbilstoši likumam „Par valsts budžetu 2018.gadam” un Finanšu ministrijas rīkojumiem t.sk.:   * Veselības ministrijas budžeta programmas 39.00.00 „Specializētās veselības aprūpes nodrošināšana” apakšprogrammā 39.02.00 „Sporta medicīnas nodrošināšana”:   Resursi izdevumu segšanai 1 768 048 euro, tai skaitā: ieņēmumi no maksas pakalpojumiem un citi pašu ieņēmumi 216 276 euro, dotācija no vispārējiem ieņēmumiem 1 551 772 euro.  Izdevumi 1 768 048 euro, tai skaitā, atlīdzībai 1 157 486 euro, precēm un pakalpojumiem 574 673 euro un pamatkapitāla veidošanai 35 889 euro.  Tai skaitā 600 000 euro ik gadu pamatojoties uz lēmumiem (Ministru kabineta 2017. gada 8.septembra sēde (protokols Nr.44) un Ministru kabineta 2017. gada 12.septembra sēde (protokols Nr.45)), kad konceptuāli tika atbalstīti valdību veidojošās koalīcijas sadarbības partneru darba grupas izvirzītie priekšlikumi iesniegtajiem prioritārajiem pasākumiem t.sk. Veselības ministrijai tika atbalstīts finansējums prioritārajam pasākumam “Neatkarīga un efektīva Antidopinga biroja izveide” 600 000 euro apmērā ik gadu t.sk.:  2018.gadā:  EKK 1000 (Atlīdzība) 244 728 euro;  EKK 2000 (Preces un pakalpojumi) 321 517 euro;  EKK 5000 (Kapitālie izdevumi) 33 755 euro.  2019.gadā un turpmāk ik gadu:  EKK 1000 (Atlīdzība) 244 728 euro;  EKK 2000 (Preces un pakalpojumi) 355 272 euro.   * Veselības ministrijas budžeta programmas 02.00.00 „ Medicīnas izglītība” apakšprogrammā 02.04.00 „ Rezidentu apmācība”:   Resursi izdevumu segšanai 11 948 643 euro, tai skaitā: no valsts budžeta daļēji finansētu atvasināto publisko personu un budžeta nefinansēto iestāžu transferti 1 776 euro, dotācija no vispārējiem ieņēmumiem 11 946 867 euro.  Izdevumi 11 948 643 euro, tai skaitā, atlīdzībai 23 781 euro, precēm un pakalpojumiem 28 443 euro un valsts budžeta transfertiem valsts budžeta daļēji finansētām atvasinātajām publiskajām personām un budžeta nefinansētām iestādēm noteiktam mērķim 11 688 419 euro.   * Veselības ministrijas budžeta programmas 45.00.00 „Veselības aprūpes finansējuma administrēšana” apakšprogrammā 45.01.00 „Veselības aprūpes finansējuma administrēšana un ekonomiskā novērtēšana”:   Resursi izdevumu segšanai 6 436 525 euro, tai skaitā: ieņēmumi no maksas pakalpojumiem un citi pašu ieņēmumi 1 519 729 euro, dotācija no vispārējiem ieņēmumiem 4 916 796 euro.  Izdevumi 6 436 525 euro, tai skaitā, atlīdzībai 3 435 576 euro, precēm un pakalpojumiem 245 876 euro un pamatkapitāla veidošanai 110 471 euro.   * Veselības ministrijas budžeta programmas 46.00.00 „Veselības nozares uzraudzība” apakšprogrammā 46.01.00 „Uzraudzība un kontrole”:   Resursi izdevumu segšanai 4 443 076 euro, tai skaitā: ieņēmumi no maksas pakalpojumiem un citi pašu ieņēmumi 338 597 euro, dotācija no vispārējiem ieņēmumiem 4 104 479 euro.  Izdevumi 4 443 076 euro, tai skaitā, atlīdzībai 3 703 966 euro, precēm un pakalpojumiem 681 656 euro un pamatkapitāla veidošanai 57 454 euro.   * Veselības ministrijas budžeta programmas 46.00.00 „Veselības nozares uzraudzība” apakšprogrammā 46.03.00 „Slimību profilakses nodrošināšana”:   Resursi izdevumu segšanai 3 347 749 euro, tai skaitā: ieņēmumi no maksas pakalpojumiem un citi pašu ieņēmumi 13 715 euro, dotācija no vispārējiem ieņēmumiem 3 334 034 euro.  Izdevumi 3 347 749 euro, tai skaitā, atlīdzībai 2 339 333 euro, precēm un pakalpojumiem 926 556 euro un pamatkapitāla veidošanai 81 860 euro.   * Veselības ministrijas budžeta programmā 97.00.00 „Nozares vadība un politikas plānošana”:   Resursi izdevumu segšanai 3 226 337 euro, (dotācija no vispārējiem ieņēmumiem).  Izdevumi 3 226 337 euro, tai skaitā, atlīdzībai 2 597 123 euro, precēm un pakalpojumiem 623 645 euro un pamatkapitāla veidošanai 5 569 euro.  **2018.gada 2.pusgada plānotā finansējuma izmaiņas tai skaitā pārdale:**   1. **no VSMC (apakšprogramma 39.02.00):**    1. pārdalot uz Latvijas Antidopinga biroju (apakšprogramma 39.02.00) resursus izdevumu segšanai (dotāciju no vispārējiem ieņēmumiem) 395 821 euro un atbilstošos izdevumus 395 821 euro, tai skaitā, atlīdzībai 153 261 euro, precēm un pakalpojumiem 225 683 euro un pamatkapitāla veidošanai 16 877 euro. Vienlaicīgi tiek pārdalītas 10 amata vietas.    2. pārdalot uz NVD (apakšprogramma 33.16.00), lai Valsts sabiedrība ar ierobežotu atbildību “Bērnu klīniskā universitātes slimnīca” no VSMC varētu nodrošināt pārņemtās jomas:  * apkopot un analizēt datus, kas saistīti ar nepilngadīgu sportistu un bērnu ar paaugstinātu fizisku slodzi fizisko attīstību un sagatavotību; * nodrošināt veselības aprūpi un medicīnisko uzraudzību sportistiem un bērniem ar paaugstinātu fizisko slodzi, koordinēt veselības aprūpes un medicīniskās uzraudzības pasākumus un īstenot sporta medicīnas un iedzīvotāju fiziskās veselības aprūpes programmas; * sniegt valsts un pašvaldību iestādēm, kā arī privātpersonām sporta medicīnas, iedzīvotāju fiziskās veselības aprūpes un medicīniskās rehabilitācijas pakalpojumus,   resursus izdevumu segšanai (dotāciju no vispārējiem ieņēmumiem) 235 498 euro un atbilstošos izdevumus 235 498 euro (subsīdijas un dotācijas) samazinot apakšprogrammā 39.02.00 izdevumus atlīdzībai 171 779 euro un precēm un pakalpojumiem 63 719 euro. Vienlaicīgi nozarē samazinot 63 amata vietas. Indikatīvi tiek plānots, ka valsts sabiedrībā ar ierobežotu atbildību “Bērnu klīniskā universitātes slimnīca” darba attiecības turpinās 40 darbinieki un saistībā ar reorganizāciju pārtrauktas darba attiecības ar 23 darbiniekiem. Šobrīd provizoriski plānotās izmaksas (atlaišanas pabalsti un kompensācijas par neizmantoto atvaļinājumu) saistībā ar VSMC reorganizāciju varētu veidoties 96 773 euro apmērā un tās tiks veiktas VSMC 2018.gada budžeta ievaros  Plānots, ka 2018.gadā no VSMC pārņemto darbības jomu apmaksa VSIA “Bērnu klīniskā universitātes slimnīca” tiks veikta pēc tāmes finansējuma. 2019.gadam un turpmāk tiks izstrādāts normatīvais regulējums no valsts budžeta apmaksājamiem veselības aprūpes pakalpojumiem, kurus turpmāk sniegs VSIA “Bērnu klīniskā universitātes slimnīca”. Iepriekš minētās izmaiņas tiks detalizēti aprakstītas izstrādātā normatīvā regulējuma anotācijā.   * 1. pārdalot uz SPKC (apakšprogramma 46.03.00) piemaksām divām amatu vietām, lai SPKC nodrošinātu no VSMC pārņemto jomu - sniegt informatīvo atbalstu valsts pārvaldes institūcijām iedzīvotāju fiziskās veselības aprūpes īstenošanā resursus izdevumu segšanai (dotāciju no vispārējiem ieņēmumiem) 4 511 euro un atbilstošos izdevumus 4 511 euro (atlīdzībai);   2. pārdalot uz VM (programma 97.00.00) piemaksām četrām amatu vietām, lai VM nodrošinātu no VSMC pārņemto jomu - koordinēt sporta medicīnas stratēģijas īstenošanu resursus izdevumu segšanai (dotāciju no vispārējiem ieņēmumiem) 11 781 euro un atbilstošos izdevumus 11 781 euro (atlīdzībai).   2018.gadā VSMC apakšprogrammā 39.02.00 būs ieņēmumu no maksas pakalpojumiem un citiem pašu ieņēmumiem un atbilstošo izdevumu neizpilde 108 138 euro apmērā, tai skaitā atlīdzībai 62 221 euro un precēm un pakalpojumiem 45 917 euro.   1. **no NVD (apakšprogramma 45.01.00):**    1. pārdalot uz VI (apakšprogramma 46.01.00) lēmumu par pacientam izmaksājamo atlīdzību no Ārstniecības riska fonda pieņemšanai resursus izdevumu segšanai (dotācija no vispārējiem ieņēmumiem) 18 421 euro un atbilstošos izdevumus 18 421 euro, tai skaitā, atlīdzībai 17 507 euro un precēm un pakalpojumiem 914 euro. Vienlaicīgi tiek pārdalītas 2 amata vietas.    2. pārdalot uz SPKC (apakšprogramma 46.03.00) izstrādājamo klīnisko vadlīniju sarakstu sagatavošanai, klīnisko vadlīniju izvērtēšanai un to ieviešanas metodisko vadību nodrošināšanai resursus izdevumu segšanai (dotācija no vispārējiem ieņēmumiem) 7 861 euro un atbilstošos izdevumus 7 861 euro, tai skaitā, atlīdzībai 7 404 euro un precēm un pakalpojumiem 457 euro. Vienlaicīgi tiek pārdalīta 1 amata vieta.    3. pārdalot uz VM (programma 97.00.00) veicot pārdali starp izdevumu kodiem, VM ieplānojot EKK 7350 “Valsts budžeta transferti valsts budžeta daļēji finansētām atvasinātajām publiskajām personām un budžeta nefinansētām iestādēm noteiktam mērķim”, lai nodrošinātu finanšu līdzekļus 17 114 euro apmērā ZVA valsts pārvaldes uzdevuma (apstiprināt ārstniecībā izmantojamās medicīniskās tehnoloģijas, reģistrēt apstiprinātās medicīniskās tehnoloģijas, veidot un uzturēt apstiprināto medicīnisko tehnoloģiju uzskaites un no valsts budžeta līdzekļiem apmaksājamo medicīnisko tehnoloģiju datubāzi) īstenošanai samazinot 16 200 euro atlīdzībai un 914 euro no precēm un pakalpojumiem. Vienlaicīgi tiek pārdalītas 2 amata vietas uz ZVA.   2018.gadā NVD apakšprogrammā 45.01.00 būs ieņēmumu no maksas pakalpojumiem un citiem pašu ieņēmumiem un atbilstošo izdevumu neizpilde 19 850 euro apmērā, tai skaitā atlīdzībai 18 936 euro un precēm un pakalpojumiem 914 euro, jo no 2018.gada 1.jūlija ZVA nodrošinās no NVD pārņemto jomu - novērtēt ārstniecībā lietojamo zāļu, medicīnisko ierīču un medicīnisko tehnoloģiju izmaksu efektivitāti, kas ir maksas pakalpojumi.   1. **no VI (apakšprogramma 46.01.00)** pārdalot uz NVD (apakšprogramma 45.01.00) noslēgto līgumu ar ārstniecības iestādēm par valsts apmaksāto veselības aprūpes pakalpojumu sniegšanu uzraudzībai resursus izdevumu segšanai (dotācija no vispārējiem ieņēmumiem) 115 680 euro un atbilstošos izdevumus 115 680 euro, tai skaitā atlīdzībai 109 297 euro un precēm un pakalpojumiem 6 383 euro samazinot izdevumus apakšprogrammā par 115 680 euro, tai skaitā atlīdzībai 109 297 euro, precēm un pakalpojumiem 5 705 un pamatkapitāla veidošanai 678 euro. Vienlaicīgi tiek pārdalītas 15 amata vietas. 2. **nepieciešama finansējuma pārdale apakšprogrammas 02.04.00 ietvaros**, veicot pārdali starp izdevumu kodiem, ieplānojot EKK 7350 “Valsts budžeta transferti valsts budžeta daļēji finansētām atvasinātajām publiskajām personām un budžeta nefinansētām iestādēm noteiktam mērķim” 28 493 euro apmērā, lai nodrošinātu finanšu līdzekļus reizdentu turpmākai apmācībai, kuri rezidentūru pēc VSMC reorganizācijas turpinās VSIA “Bērnu klīniskā universitātes slimnīca”, samazinot izdevumus 24 156 euro atlīdzībai un 4 337 euro precēm un pakalpojumiem.   **2019.gada un turpmāk ik gadu finansējuma izmaiņas pret likumu “Par vidēja termiņa budžeta ietvaru 2018., 2019. un 2020. gadam” tai skaitā pārdale:**   1. **no VSMC (apakšprogramma 39.02.00):**    1. pārdalot uz Latvijas Antidopinga biroju (jaunizveidojamā apakšprogramma) resursus izdevumu segšanai (dotāciju no vispārējiem ieņēmumiem) 699 943 euro un atbilstošos izdevumus 395 821 euro, tai skaitā, atlīdzībai 306 524 euro un precēm un pakalpojumiem 393 419 euro.    2. samazinot VSMC ieņēmumus no maksas pakalpojumiem un citiem pašu ieņēmumiem un tiem atbilstošos izdevumus 216 276 euro, tai skaitā atlīdzībai 124 442 euro un precēm un pakalpojumiem 91 834 euro.    3. pārdalot uz NVD (apakšprogramma 33.16.00), lai Valsts sabiedrība ar ierobežotu atbildību “Bērnu klīniskā universitātes slimnīca” no VSMC varētu nodrošināt pārņemtās jomas:  * apkopot un analizēt datus, kas saistīti ar nepilngadīgu sportistu un bērnu ar paaugstinātu fizisku slodzi fizisko attīstību un sagatavotību; * nodrošināt veselības aprūpi un medicīnisko uzraudzību sportistiem un bērniem ar paaugstinātu fizisko slodzi, koordinēt veselības aprūpes un medicīniskās uzraudzības pasākumus un īstenot sporta medicīnas un iedzīvotāju fiziskās veselības aprūpes programmas; * sniegt valsts un pašvaldību iestādēm, kā arī privātpersonām sporta medicīnas, iedzīvotāju fiziskās veselības aprūpes un medicīniskās rehabilitācijas pakalpojumus,   resursus izdevumu segšanai (dotāciju no vispārējiem ieņēmumiem) 694 890 euro un atbilstošos izdevumus 694 890 euro (subsīdijas un dotācijas) samazinot apakšprogrammā 39.02.00 izdevumus atlīdzībai 569 581 euro, precēm un pakalpojumiem 123 175 euro un pamatkapitāla veidošanai 2 134 euro.   * 1. pārdalot uz SPKC (apakšprogramma 46.03.00) piemaksām divām amatu vietām, lai SPKC nodrošinātu no VSMC pārņemto jomu - sniegt informatīvo atbalstu valsts pārvaldes institūcijām iedzīvotāju fiziskās veselības aprūpes īstenošanā resursus izdevumu segšanai (dotāciju no vispārējiem ieņēmumiem) 9 021 euro un atbilstošos izdevumus 9 021 euro (atlīdzībai);   2. pārdalot uz VM (programma 97.00.00) piemaksām četrām amatu vietām, lai VM nodrošinātu no VSMC pārņemto jomu - koordinēt sporta medicīnas stratēģijas īstenošanu resursus izdevumu segšanai (dotāciju no vispārējiem ieņēmumiem) 23 561 euro un atbilstošos izdevumus 23 561 euro (atlīdzībai).  1. **no NVD (apakšprogramma 45.01.00):**    1. pārdalot uz VI (apakšprogramma 46.01.00) lēmumu par pacientam izmaksājamo atlīdzību no Ārstniecības riska fonda pieņemšanai resursus izdevumu segšanai (dotācija no vispārējiem ieņēmumiem) 36 841 euro un atbilstošos izdevumus 36 841 euro, tai skaitā, atlīdzībai 35 013 euro un precēm un pakalpojumiem 1 828 euro.    2. pārdalot uz SPKC (apakšprogramma 46.03.00) izstrādājamo klīnisko vadlīniju sarakstu sagatavošanai, klīnisko vadlīniju izvērtēšanai un to ieviešanas metodisko vadību nodrošināšanai resursus izdevumu segšanai (dotācija no vispārējiem ieņēmumiem) 15 722 euro un atbilstošos izdevumus 15 722 euro, tai skaitā, atlīdzībai 14 808 euro un precēm un pakalpojumiem 914 euro.    3. pārdalot uz VM (programma 97.00.00) veicot pārdali starp izdevumu kodiem, VM ieplānojot EKK 7350 “Valsts budžeta transferti valsts budžeta daļēji finansētām atvasinātajām publiskajām personām un budžeta nefinansētām iestādēm noteiktam mērķim”, lai nodrošinātu finanšu līdzekļus 34 228 euro apmērā ZVA valsts pārvaldes uzdevuma (apstiprināt ārstniecībā izmantojamās medicīniskās tehnoloģijas, reģistrēt apstiprinātās medicīniskās tehnoloģijas, veidot un uzturēt apstiprināto medicīnisko tehnoloģiju uzskaites un no valsts budžeta līdzekļiem apmaksājamo medicīnisko tehnoloģiju datubāzi) īstenošanai samazinot 32 400 euro atlīdzībai un 1 828 euro no precēm un pakalpojumiem.    4. samazinot NVD ieņēmumus no maksas pakalpojumiem un citiem pašu ieņēmumiem un tiem atbilstošos izdevumus 39 699 euro, tai skaitā atlīdzībai 37 871 euro un precēm un pakalpojumiem 1 828 euro, jo no 2018.gada 1.jūlija ZVA nodrošinās no NVD pārņemto jomu - novērtēt ārstniecībā lietojamo zāļu, medicīnisko ierīču un medicīnisko tehnoloģiju izmaksu efektivitāti, kas ir maksas pakalpojumi. 2. **no VI (apakšprogramma 46.01.00)** pārdalot uz NVD (apakšprogramma 45.01.00) noslēgto līgumu ar ārstniecības iestādēm par valsts apmaksāto veselības aprūpes pakalpojumu sniegšanu uzraudzībai resursus izdevumu segšanai (dotācija no vispārējiem ieņēmumiem) 231 359 euro un atbilstošos izdevumus 231 359 euro, tai skaitā atlīdzībai 218 594 euro un precēm un pakalpojumiem 12 765 euro samazinot izdevumus apakšprogrammā par 231 359 euro, tai skaitā atlīdzībai 218 594 euro, precēm un pakalpojumiem 11 410 un pamatkapitāla veidošanai 1 355 euro.   **nepieciešama finansējuma pārdale apakšprogrammas 02.04.00 ietvaros**, veicot pārdali starp izdevumu kodiem, ieplānojot EKK 7350 “Valsts budžeta transferti valsts budžeta daļēji finansētām atvasinātajām publiskajām personām un budžeta nefinansētām iestādēm noteiktam mērķim” 76 015 euro apmērā, lai nodrošinātu finanšu līdzekļus reizdentu turpmākai apmācībai, kuri rezidentūru pēc VSMC reorganizācijas turpinās VSIA “Bērnu klīniskā universitātes slimnīca”, samazinot izdevumus 67 648 euro atlīdzībai un 8 367 euro precēm un pakalpojumiem.  Veselības ministrija iesniegs Finanšu ministrijai priekšlikumus par valsts pamatbudžeta bāzes izdevumu 2019.-2021.gadam izmaiņām tai skaitā par finansējuma pārdali starp budžeta programmām /apakšprogrammām, starp izdevumu kodiem, ieņēmumu no maksas pakalpojumiem un citi pašu ieņēmumu un to attiecīgo izdevumu samazināšanu turpmāk ik gadu, kā arī par jaunizveidojamo budžeta apakšprogrammu Antidopinga birojam.  Veselības ministrija izstrādās un iesniegts izskatīšanai un apstiprināšanai Ministru kabineta sēdē Ministru kabineta rīkojuma projektu “Grozījumi Ministru kabineta 2017.gada 4.oktobra rīkojums Nr.552 “Par Zāļu valsts aģentūras 2018. gada budžeta apstiprināšanu””.  Veselības ministrija izstrādās un iesniegts izskatīšanai un apstiprināšanai Ministru kabineta sēdē Ministru kabineta noteikumu projektu “Grozījumi Ministru kabineta 2013.gada 3.septembra noteikumi Nr.744 “Nacionālā veselības dienesta maksas pakalpojumu cenrādis””.  Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par apropriācijas pārdali starp programmām/apakšprogrammām un izdevumu kodiem atbilstoši ekonomiskajām kategorijām atbilstoši anotācijas III sadaļā norādītajām plānotajām izmaiņām. Gadījumā, ja faktiskajam finansējuma izlietojumam 2018.gada 1.pusgadā būs nobīdes pret anotācijas III sadaļā norādītajām plānotajām izmaiņām, tad Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par apropriācijas pārdali starp programmām/apakšprogrammām un izdevumu kodiem atbilstoši ekonomiskajām kategorijām atbilstoši aktuālajai informācijai. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Izveidojot Antidopinga biroju un reorganizējot Veselības ministrijas padotībā esošās valsts pārvaldes iestādes, plānots veikt amata vietu samazinājumu nozarē.  Rīkojuma projekts rada izmaiņas amata vietu skaitā – tiek samazinātas amatu vietas saistībā ar VSMC reorganizāciju.   |  |  |  |  |  | | --- | --- | --- | --- | --- | | **Iestāde** | **Amatu vietu skaits atbilstoši likumam "Par valsts budžetu 2018.gadam"** | **Amatu vietu skaita izmaiņas 2018.gada laikā** | **Amatu vietu skaita izmaiņas saistībā ar MK rīkojuma projektu** | **Amatu vietu skaits pēc izmaiņām** | | NVD | 204 |  | 8 | 212 | | SPKC | 159 |  | 1 | 160 | | VI | 246 |  | -13 | 233 | | VSMC | 74 | -1 | -73 | 0 | | Antidopinga birojs | 0 |  | 10 | 10 | |  |  | **-1** | **-67** | **615** | | | | | | | |
| 8. Cita informācija | Rīkojuma projekts nerada tiešu ietekmi uz valsts budžetu.  Rīkojuma projekta īstenošana tiks nodrošināta ministrijas nozarei piešķirto valsts budžeta finanšu līdzekļu ietvaros. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Grozījumi Sporta likumā  Grozījumi Pacientu tiesību likumā  Grozījumi Ministru kabineta 2008.gada 5.februāra noteikumos Nr.76 “Veselības inspekcijas nolikums”  Grozījumi Ministru kabineta 2011.gada 1.novembra noteikumos Nr.850 “Nacionālā veselības dienesta nolikums”  Grozījumi Ministru kabineta 2012.gada 31.jūlija noteikumos Nr.537 “Zāļu valsts aģentūras nolikums”  Grozījumi Ministru kabineta 2012.gada 3.aprīļa noteikumos Nr.241 “Slimību profilakses un kontroles centra nolikums”  Grozījumi Ministru kabineta 2005.gada 28.jūnija noteikumos Nr.468 “Ārstniecībā izmantojamo medicīnisko tehnoloģiju apstiprināšanas un jaunu medicīnisko tehnoloģiju ieviešanas kārtība”  Grozījumi Ministru kabineta 2010.gada 25.maija noteikumos Nr.469 “Kārtība, kādā izstrādā, izvērtē, reģistrē un ievieš klīniskās vadlīnijas”  Ministru kabineta noteikumu projekts “Latvijas Antidopinga biroja nolikums” |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka projekts attiecas uz valsts pārvaldes iekšējo reorganizāciju, sabiedrības līdzdalība nav plānota.  Vienlaikus projektā noteiktā institūciju reorganizācija ir veikta atbilstoši Ministru kabineta 2017.gada 26.septembra rīkojumam Nr.539 “Konceptuālais ziņojums “Par situāciju antidopinga jomā Latvijā un nepieciešamajām izmaiņām”” un Ministru kabineta 2017.gada 7.augusta rīkojumam Nr.394 “Konceptuālais ziņojums “Par veselības aprūpes sistēmas reformu””. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais veselības dienests  Slimību profilakses un kontroles centrs  Zāļu valsts aģentūra  Veselības inspekcija  Valsts sporta medicīnas centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz reorganizēt minētās institūcijas. Ņemot vērā, ka projekts reorganizācijas rezultātā neparedz atteikties no līdzšinējām valsts pārvaldes funkcijām, nav plānota būtiska ietekme uz institūciju cilvēkresursiem.  Amata vietu samazinājumu nozarē plānots veikt ar Valsts sporta medicīnas centra reorganizāciju un Latvijas Antidopinga biroja izveidošanu. |
| 3. | Cita informācija | Nav |

Veselības ministre Anda Čakša

Anita.Jursevica 67876186

[Anita.Jurševica@vm.gov.lv](mailto:Anita.Jurševica@vm.gov.lv)

Sandra.Kasparenko 67876147

[Sandra.Kasparenko@vm.gov.lv](mailto:Sandra.Kasparenko@vm.gov.lv)